מקורות למסכת פסחים – דף 9

(1) גמרא עד דף ד. "ואתי לאימנועי ממצוה", רש"י, תוס', רי"ף, ר"ן, מאירי, רמב"ם חמץ ומצה ב:ג

בענין אור הנר יפה לבדיקה – ירושלמי ריש מסכתין "למה לאור הנר ... בשנת המבול", בעל המאור ראב"ד ומלחמת ה' דף ד. באלפס

בענין "הילכך האי צורבא מרבנן" – ריטב"א ד"ה אמר אביי, ט"ז או"ח תלא:ב, [שם ס"ק א]

[וע"ע במג"א שם ס"ק ח, חק יעקב שם ס"ק ח, ביאור הגר"א שם ד"ה וי"א, משנ"ב שם ס"ק יא]

(2) בענין זריזין מקדימין למצוות:

למה זריזין מקדימין למצוות? מאירי הוריות י: ד"ה לעולם יהא אדם, מסילת ישרים פרקים ו – ז

האם עדיף לקיים מצוה מיד שלא בהידור או להמתין עד שיעשנה בהידור?

מגן אברהם כה:ב, מש' יבמות לט. וגמ' שם עד סוף העמוד

מור וקציעה שם "איברא כי לא לקח ... בעונתה ודכוותה"

שלחן ערוך הרב או"ח צד:ה "ולכתחלה לא יצא לדרך משעלה עמוד השחר ..."

תרומת הדשן סימן לה, [נשמת אדם חלק א כלל סח "אך התה"ד כתב ... ולכן נ"ל כס"ח"]

[שו"ת שבות יעקב ח"א סי' לד]

שדי חמד מערכת מ' כלל נח

[האם מי שלא נזדרז עבר על איסור? שו"ת רד"ך בית ב "וע"ד שאמרו בפרק תפלת השחר ... עובר איסור תורה"]

בענין תוד"ה שנאמר – רש"י חולין צא: ד"ה וישכם בבקר, הגהות הב"ח יומא כח: ס"ק א, מרומי שדה כאן ד"ה ולענין קושית התוס', [פני יהושע ד"ה וכ"ת זריזין מקדימין למצות]

תלמוד ירושלמי (וילנא) מסכת פסחים פרק א הלכה א

למה לאור הנר. א"ר שמואל בר רב יצחק מפני שהנר בודק כל שהוא. למה בלילה. א"ר יוסה שאין בדיקת הנר יפה אלא בלילה. ר' מנא לא אמר כן [שמות יב יז] ושמרתם את היום הזה לדרתיכם חקת עולם עשה שיהו היום והלילה משומרין. ויתחיל בי"ג ויהא היום והלילה משומרין אף אית ליה כיי דמר ר' יוסי. ויתחיל אור לי"ג. אין כיני יבדוק אפי' מר"ח. ר' ירמיה אמר רב שמואל בר רב יצחק בעי מהו לבדוק לאור האבוקות. מה צריכא ליה מפני שאורן מבליח. ר' שמואל בר רב יצחק כדעתיה דר' שמואל בר רב יצחק אמר מפני שהנר בודק כל שהוא אף על פי שאין ראיה לדבר זכר לדבר. [צפניה א יב] והיה ביום ההוא אחפש את ירושלם בנרות. ואית דבעי אימר נישמעינה מן הדא [משלי כ כז] נר ה' נשמת אדם חופש כל חדרי בטן. אמר רבי יוסה מתני' אמרה שבדיקת היום בדיקה. דתנינן רבי יודה אומר בודקין אור לארבעה עשר ובארבעה עשר בשחרית ובשעת הביעור. לא סוף דבר רבי יודה אלא אפילו דרבנין. דתנינן וחכ"א אם לא בדק אור לי"ד יבדוק בי"ד. וצריך לבדוק לאור הנר. נישמעינה מן הדא אין בודקין לא לאור החמה ולא לאור הלבנה ולא לאור הככבים אלא לאור הנר. ניחא לא לאור הלבנה ולא לאור הככבים אלא לאור חמה וכי יש חמה בלילה. הדא אמרה אפי' ביום צריך לבדוק לאור הנר. לא סוף דבר בית שאין בו אורה אלא אפילו בית שיש בו אורה אפילו ביום צריך לבדוק לאור הנר. מבואות האפלין מהו שיהא צריך לבודקן בתחילה לאור הנר. מיליהון דרבנין אמרין לא כמה דהוא מנהר בליליא הוא מנהר ביממא דאמר רב הונא כד הוינן ערקין באילין בוטיתא דסדרא רבה היו מדליקין עלינו נרות בשעה שהיו כיהים היינו יודעין שהוא יום ובשעה שהיו מבהיקין היינו יודעין שהוא לילה. ותייא כיי דמר רבי אחייא בר זעירא נח בכניסתו לתיבה הכניס עמו אבנים טובות ומרגליות בשעה שהיה כיהות היה יודע שהוא יום. ובשעה שהיו מבהיקות היה יודע שהוא לילה. למה יש חיה אוכלת ביום ויש חיה אוכלת בלילה. וחא כתיב [בראשית ו טז] צוהר תעשה לתיבה כמאן דאמר לא שימשו המזלות בשנת המבול.

ט"ז אורח חיים סימן תלא ס"ק ב

(ב) ואפי' אם יש וכו'. בגמ' אחר ר"נ בר יצחק שזכרתי אמר אביי הלכך צורבא מרבנן לא ליפתח בעידני' באורתא כו' וק"ק מאי הלכך שייכות לר"נ בטעמי' שלו ולא על גופא דמתני' דאור לי"ד בודקין וכו' ולפמ"ש ניחא דכיון שצ"ל סמוך לביאתו וצריך שימתין ע"כ יהי' פנוי באותה שעה לגמרי דאם ירצה לאכול פשיטא דאסור דאין קבע לאכילה ודרך למשך מאכילה לאכילה ויתרחק מזמן ביאתו ביותר אלא אפי' ביש לו עת קבוע ללמוד כגון פרק א' ויוכל לגומרו בעת ההיא שהוא פנוי שזכרנו מ"מ אסור כיון שיש חשש שיבוא לו עיון וישה' קצת ויהי' רחוק מביאתו ויעבור על תקנת חכמים שקבעו סמוך לביאתו ובזה מתורץ מ"ש מו"ח ז"ל מ"ש בק"ש של ערבית שלא אסרו הלימוד אלא שלא יאמר אוכל קימעא ואשת' קימעא ואמרי' שם ואם רגיל לשנות שונה וקורא קריאת שמע ומתפלל מ"ש מהכא דאסרו גם הלימוד והאריך בתי' ולפמ"ש לק"מ דשם לא הקפידו על שיהיה סמוך לביאתו דודאי אין איסור אף אם שהה קצת אלא הקפידו על ביטול המצו' לגמרי כדאמרי' שם על איסור אכיל' ושתי' דחוטפתו שינה וישן כל הליל' ע"כ לא אסרו הלימוד שאין בו חשש חוטפתו שינה שדרך אדם לאכול ואח"כ לישן משא"כ כאן יש חשש הרחק' מזמן ביאתו שזה עיקר המצו' כמ"ש וע"כ אף בלימוד יש חשש זה דעכ"פ ימשך קצת ויהי' הרחק' מזמן ביאתו לביתו ומהרי"ו בה' פסח כ' וז"ל ונ"ל דה"ה לתפל' ערבי' שלא התפלל עם הצבור שאסור במלאכ' ובלימוד קודם שיתפלל כדאיתא שלא יאמר אוכל קימעא כו' וקשה עליו מהגמ' שזכרנו דבהדיא איתא שם שרגיל לשנות שונה ונרא' לתרץ שהגמרא מיירי ביש לו שיעור קבוע ללמוד באותה שעה קודם ק"ש ומפסיק בכל יום וקורא ק"ש ע"כ מותר אף על פי שלפעמים ימשך קצת יותר כגון שעה או שתים מה בכך כיון שיש לו שיעור קבוע מתי ילמוד ומתי יפסיק אף על גב דגבי בדיק' ג"ז אסור כמ"ש אבל מהרי"ו מיירי באין לו שיעור קבוע לאותה שעה אלא שעכשיו דרך מקרה רוצה ללמוד ואין קצב ללמודו זה אסור דשמא ימשוך ביותר הרבה מאד ואף על גב דנקט מהרי"ו לשון וה"ה לתפלת ערבית לאו לכל מילי קאמר אלא איסור לענין לימוד לאין קבוע בשיעור אבל בקבוע הם אינם דומים דבבדיק' אסור ובתפלת ערבית שרי וכן נ"ל להלכ':

בית הבחירה (מאירי) מסכת הוריות דף י עמוד ב

לעולם יהא אדם מסלסל עצמו במדות ולא יהא פורק עול בעניניהם אפילו בדברים שאין מצוה או עברה תלויה בהם שכל אדם מסלסל עצמו באיזה מדה מקומו מושכר לו דרך צחות אמרו אין הקדוש ברוך הוא מקפח אפילו שכר שיחה נאה וכל שכן כשתבא דבר מצוה לידו שיהא מכלל זריזים מקדימים למצות ולא יתאחר בעשיית מצוה שאין זה אלא דרך מי שאינו עושה המצוה דרך כונה מעולה אלא כמי שעושה אותה דרך פירוק עול ומצוה מלמדה:

שולחן ערוך אורח חיים סימן כה סעיף א

אחר שלבש טלית מצוייץ יניח תפלין, שמעלין בקודש. והמניחין כיס התפלין והטלית לתוך כיס אחת, צריכין ליזהר שלא יניחו כיס התפילין למעלה, כדי שלא יפגע בהם תחלה ויצטרך להניחם קודם הטלית כדי שלא יעבור על המצוה.

הגה: מיהו אם תפילין מזומנים בידו ואין לו ציצית, אין צריך להמתין על הציצית, אלא מניח תפילין וכשמביאים טלית, מעטפו (דברי עצמו).

מגן אברהם סימן כה ס"ק ב

מזומנים. וכ"ה ביבמות דף ל"ט כל שהויי מצוה לא משהינן אף על פי שי"ל שיעשה אח"כ המצוה יותר מן המובחר וכ"ה בילקוט ויקרא סוף דף קכ"ט חביבה מצוה בשעתה ע"ש ובמנחות דף ע"ב:

מור וקציעה סימן כה

איברא כי לא לקח התפלין בידיו אלא שהם בביתו ואין לו ציצית כאן, אם ימתין עליהם כדי להתעטף תחלה או נאמר שא"צ להמתין כדאיתא בהגהת ש"ע [סעיף א], לפמ"ש צל"ע בזה, דהא השתא ליתה להעברה דאכתי לא פגע בתפלין ומאי טעמא לא ניחוש למיעבד מצוה כתקנה וכסדר מכיון דאיכא קפידא במילתא להקדים הציצית, דלהעברה ודאי לא חיישינן היכא דלא נקטינהו ולא אתו לידיה.

ואי משום דכתב במג"א [ס"ק ב] דקיי"ל שהויי מצוה לא משהינן אפילו שיש לומר שיעשה המצוה מן המובחר, הא ליתא בכל דוכתא, דטעמא דלא משהינן לא שייך אלא לזמן מרובה דחיישינן למיתה ולא לזמן מועט, דהא אהא סמכינן בקידוש הלבנה להמתין למוצאי שבת כדעת בעל תרומת הדשן, וכל שכן דליכא למיחש לשעה קלה בכדי שיביאו לו הטלית.

וכן נלע"ד יותר הגון ומוכרח להמתין על הציצית אם אפשר שיביאום לו מיד, אף על פי שאינם מזומנים בביתו, רק בתנאי שלא יתבטל בשבילם מדבר עיקרי כגון להתפלל עם הציבור ולקרות ק"ש בעונתה ודכוותה.

שולחן ערוך הרב אורח חיים סימן צד סעיף ה

ולכתחלה לא יצא לדרך משעלה עמוד השחר עד שיתפלל תחלה בביתו כל תפלת י"ח מעומד כמו שנתבאר בסימן פ"ט ומכל מקום אם עבר ויצא יכול להתפלל דרך הילוכו אפילו מהלך סמוך לעיר בתוך התחום ואף ע"פ שיגיע למחוז חפצו בעוד שיש עדיין שהות הרבה להתפלל אעפ"כ יכול להתפלל בדרך מיד שהגיע זמן התפלה ואינו מחויב להתעכב מלהתפלל עד שיגיע למחוז חפצו כדי להתפלל שם מעומד שכיון שכבר חל עליו חובת התפלה והוא בדרך יכול לצאת ידי חובתו מן הדין באשר הוא שם ואינו מחוייב להחמיץ המצוה כדי להתפלל מעומד כיון שעכשיו הוא פטור מהעמידה.

ומכל מקום כדי לקיים המצוה מן המובחר נכון הוא שימתין עד שיגיע למחוז חפצו להתפלל שם מעומד אם ידוע לו שיהיה לו שם מקום מיוחד שלא יבלבלוהו בני הבית ואין בזה משום אין מחמיצין את המצות וזריזים מקדימין למצוה כיון שמתכוון כדי לקיים מצוה מן המובחר:

תרומת הדשן סימן לה

שאלה: הרואה לבנה בחדושה בימי החול, ואומר נמתין לברך על חדושה, עד למו"ש =למוצאי שבת= יפה הם עושין או לאו?

תשובה: יראה דיש לחלק בדבר, היכא דליל מוצאי שבת הבא בקרוב, אינו לילות הרבה בחודש, כגון ז' או ח' בחדש, שאפילו אם יהא מעונן במוצ"ש, וב' וג' או ד' לילות אחריו, עדיין יש זמן לברך, עד סוף ליל ט"ו, כה"ג יפה להמתין עד מו"ש. דכתב א"ז: דאין מברכין על הירח אלא במו"ש, כשהן מבושמין ובכלים נאים; אבל אם ליל מוצ"ש הבא, יהא לילות הרבה בחודש, שאם יהיה מעונן בו, וב' וג' או ד' לילות אחריו, יעבור זמן הברכה, כה"ג אין להמתין עד מו"ש, דכל היכא דראוי הוא להסתפק, שתעבור המצוה, אין משהין אותה, אפילו כדי לעשותה יותר מן המובחר. וראייה, מהא דגרסינן /יבמות לט ע"א/ פ' החולץ: איתמר ביאת קטן וחליצת גדול, רבי יוחנן ורשב"ל, חד אמר ביאת קטן עדיפא, משום דמצוה ביבום, וחד אמר חליצת גדול עדיפא, משום דמצוה בגדול. ופריך עלה ממתניתין, תלה בקטן עד שיגדיל אין שומעים לו, אלא אומרים לו עליך מצוה, או חלוץ או יבם. ואי ס"ד דאמרינן ביאת קטן עדיפא, נינטר דילמא מייבם? ומשני כל שיהוי מצוה לא משהינן, ולאידך מ"ד פריך נמי ממתניתין, דתנן: תלה בגדול עד שיבא ממד"ה אין שומעין לו, ואי ס"ד חליצת גדול עדיפא, נינטר לגדול דילמא אתי וחליץ? ומשני נמי הכי כל שיהוי מצוה כו', אלמא דלא משהינן מצוה, כדי לעשותו מן המובחר כי התם, דלחד מ"ד ביאת קטן עדיף, ולחד בגדול עדיפא, ואפ"ה לא משהינן לה. ומ"מ מוכח התם, דדוקא בדראוי להסתפק שתעבור המצוה, אז לא משהינן לה, אבל בשאין ראוי להסתפק לא. ותדע, דאמאי נקט תנא ובגדול עד שיבא ממדינת הים, ליתני עד שיבא ממדינה למדינה בארץ ישראל, דלא משהינן, אלא דוקא נקט בקטן עד שיגדיל, ובגדול עד שיבא ממדה"י לא משהינן, משום דשמא ימות הקטן, והגדול לא יבא לעולם ממד"ה, ותעבור המצוה, לכך לא משהינן, אבל ממדינה למדינה דקרוב הדבר שיבא, משהינן וה"ה בנ"ד. ולפי זה הא דכתב בהגה"ה במיימוני, דנהג מור"ם, כשהיה מקדים לברך בחול, כדי שלא יעבור זמן, שהוא עד ט"ז בחודש, היה לובש סרבל מכובד שהיה לו, ע"כ אין ר"ל שבמוצ"ש היה ודאי עובר זמן, אלא ר"ל, ראוי להסתפק שיעבור, כדבארתי לעיל, והנראה לע"ד כתבתי.

שדי חמד מערכת המ"ם כלל נח

נח) מצוה בו וכו' אם כדי לעשות המצוה בעצמו יצטרך להחמיץ המצוה ואם המצוה תהיה נעשית על ידי אתר לא ישהה ולא יחמיץ המצוה איזה מהם עדיף כגון מי שיש לו לכתוב ספר תורה אבל אינו יכול לכתוב מהר ואם יכתיבנו על ידי סופר יכתבנו מהרה נסתפק הגאון פרי מגדים באשל אברהם ריש סי' תרכ"ה איזה מהם עדיף דיש לומר דמצוה הבאה לידך אל תחמיצנה ושהויי מצוה לא משהינן עדיף ממצוה בו יותר מבשלותו והרב משנת אברהס בשער כתיבת ספר תורה סי' א' סעיף כ"ט בביאורו ס"ק ל"ו כתב דלפי מה שכתב במגן גבורים דדעת הרב דמצוה הבאה לידך אל תחמיצנה עדיף ממעלת תדיר קודם או ממעלין בקדש אם כן הכי נמי יש לומר דאל תחמיצנה עדיף ממצוה בו יותר מבשלוחו אך יש לחלק עכ"ל ולפי מה שכתבתי למעלה כלל ג"ן דהא דמצוה בו וכו' הוא מדרבנן והא דמצוה הבאה לידך אל תחמיצנה שהוא משום אין מעבירין על המצות לרוב הפוסקים או לכל הפחות להרבה פוסקים הוא מן התורה עיין במה שכתבתי לעיל במערכת האל"ף אות ק"ג ובפאת השדה במערכת האל"ף (הוא שדי תמד חלק עשירי) כלל קל"ה ס"ק כ"א ד' פ"ח ע"ד נראה לכאורה דעדיף ממצוה בו אך יש לומר דכיון דמה שמחמיץ מצוה לא משום עצלות הוא רק לקיים המצוה בעצמו כמו שחייבוהו חז"ל אין זה נקרא מצוה הבאה לידך וכו' ועדיף טפי שיעשנה בגופו להראות חיבתו וחשקו לקיים המצות והכי מסתברא לדעתי הקצרה:

שו"ת הרד"ך בית ב

... וע"ד שאמרו בפרק תפלת השחר בענין קדימת זמן התפלות וכן בפרקא קמא דחגיגה תניא ואין נראין דכתיב כל זכורך ואמרינן בגמרא סבר רב יוסף למימר מאן דאית ליה עשרה בנין לא ליסקו האידנא חמשה ולמחר חמשה אמר ליה אביי פשיטא הי מנייהו משוית להו פושעין כלומר ולמה לי קרא דכל זכורך אלא וכו' ומדפריך אביי למה לי קרא דכל זכורך מסברא נפקא שלא יקראו פושעים אם כן נראה שיש כל כך איסור גדול למי שאינו מקדים המצוות בתחלת זמנן כאלו נכתב בתורה שאתה חייב להקדים מצוה פלונית ואם לא הקדמת אתה עובר איסור תורה ...

מרומי שדה מסכת פסחים דף ד עמוד א

ולענין קושית התוס', יש לדעת דכאן מיירי רק בזריזות דהכנה למצוה. דאילו בגוף המצוה למדנו מדכתיב ושמרתם את המצות, מצוה הבאה לידך אל תחמיצנה. אלא דמיירי בהכנה. והיינו דלמדין במצות מילה שיהא בבוקר, והרי אסור למול עד הנץ החמה כדתנן במגילה דף כ' ע"א, אלא דבהכנה מיירי. וכן הא דבדיקת חמץ אינה אלא הכנה למצוה דמשש שעות ולמעלה. אבל אם הגיע זמן המצוה בלילה. אין שום סברא להמתין על היום. ומשו"ה אם לא היה הדין דאל יצא יחידי בלילה, היתה המצוה על אברהם ללכת בלילה, ולא משום זריזות דהכנה, אלא כדי לצאת ידי חובתו במצוה שבאה לידו, לפי הדרשה ושמרתם את המצות, את המצות, מצוה שבאה לידך על תחמיצנה. אבל כיון שאסור לצאת יחידי בלילה, לא נתחייב לצאת אלא בשעה שבני אדם מצויין בדרך. והוא השכים לחבוש את חמורו בבוקר, היינו משום שהכין את הילוכו אז ולא קודם: